આ જગતમાં જે સૌથી પાપીમાં પાપી હોય તે પણ નવરાત્રિના નવ દિવસ રાત માનું પૂજન અર્ચન કરી માની કૃપાદૃષ્ટિ જરૂર પામી શકે છે. આપણા અનેક પ્રાચીન ગ્રંથમાં એવા અદ્ભૂત મંત્ર તંત્ર યંત્ર છે જેનું યોગ્ય માર્ગદર્શન નીચે અનુષ્ઠાન કરવાથી જે તે સાધક કે ઉપાસક પોતાની તમામ શુભ ઈચ્છા તેના પ્રતાપે પાર પાડી શકે છે. નવરાત્રિ માત્ર ઉત્સવ નથી પરંતુ આ નવ રાતમાં જે તે સાધક કે ઉપાસક તેના યોગ્ય ઉપયોગ દ્વારા પોતાના ઉત્તમ ધ્યેયને સારી રીતે પૂર્ણ કરી શકે છે એટલું જ નહીં તે તેના અંતિમ ધ્યેય તરફ ખૂબ ઝડપથી આગળને આગળ વધી શકે છે